
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU  
Trg pobjede 13
Slavonski Brod
Broj:1/ St-899/2018-13
 
R J E Š E N J E


	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, u skraćenom stečajnom postupku koji se vodi nad dužnikom EVENTUM j.d.o.o. Slavonski Brod, Vladimira Nazora 35, OIB 24008843583, dana 25. rujna 2018.


r i j e š i o     j e


 	 I.  Poziva se predlagatelj IVAN GLAVAŠ iz Slobodnice, zast. po pun. Josipu Staniću, odvj. u Slavonskom Brodu, u roku od 8 dana od dana dostave ovog rješenja, dostaviti sudu dokaze kojim će učiniti vjerojatnim postojanje svoje tražbine prema dužniku, čime će ujedno dokazati da je ovlašten na podnošenje prijedloga za otvaranje stečajnog postupka.

 	 II. Ukoliko predlagatelj u ostavljenom roku ne dostavi tražene dokaze, sud će prijedlog za otvaranje stečajnog postupka odbaciti, a sredstva uplaćena na ime predujma, vratiti.
 	 	
	 
Obrazloženje


 	Temeljem odredbe čl. 430 Stečajnog zakona (NN br. 71/15,104/17, dalje SZ), po zahtjevu FINE, sud je objavio oglas posl.br. 1/St-899/2018-3 od 06. lipnja 2018. kojim je pozvao vjerovnike da u roku od 45 dana od dana objave oglasa predlože otvaranje stečajnog postupka i uplate predujam za pokriće troškova postupka, dok je osobu ovlaštenu za zastupanje dužnika pozvao u roku od 15 dana podnijeti sudu javnobilježnički ovjerovljeni prokazni popis imovine i obveza dužnika na propisanom obrascu, uz upozorenje da će sud po službenoj dužnosti donijeti rješenje o otvaranju i zaključenju skraćenog stečajnog postupka ukoliko zastupnik po zakonu u ostavljenom roku ne podnese javnobilježnički ovjerovljeni prokazni popis imovine i obveza i ukoliko nijedan vjerovnik ne predloži otvaranje stečajnog postupka i ne predujmi zatražena sredstva za namirenje troškova postupka.





Broj:1/ St-899/2018-13


U ostavljenom roku zastupnik po zakonu nije dostavio ovjerovljeni prokazni popis imovine i obveza, dok je Ivan Glavaš putem punomoćnika podnio prijedlog za otvaranje redovnog stečajnog postupka uz dostavu dokaza da dužnik ima imovine dostatne za pokriće troškova postupka.

Nakon toga podnositelj prijedloga uplatio je i zatražena sredstva na ime predujma za pokriće troškova stečajnog postupka.

Odredbom čl. 109 st 2 Stečajnog zakona (NN br. 71/15, 104/17, dalje SZ), vjerovnik je ovlašten podnijeti prijedlog za otvaranje stečajnog postupka ako učini vjerojatnim postojanje svoje tražbine i stečajnog razloga.

S obzirom na činjenicu da vjerovnik uz svoj prijedlog nije dostavio dokaze kojim će učiniti vjerojatnim postojanje svoje tražbine koju ima prema dužniku, a što mu daje legitimitet na podnošenje prijedloga za otvaranje stečajnog postupka, to je valjalo odlučiti kao u izreci ovog rješenja. 

U Slavonskom Brodu, 25. rujna 2018.


 								      STEČAJNA SUTKINJA:
               Vesna Vukelić, v.r.



NAPUTAK O PRAVNOM LIJEKU:
Protiv ovog rješenja dopuštena je žalba u roku od osam dana
 po isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.
Žalba ne odgađa ovrhu rješenja.


Dostaviti putem mrežne stranice e-Oglasna ploča sudova:
1.  dužniku
2.  predlagatelju po punomoćniku

